Úradný vestník L 062 , 08/03/1988 S. 0032 - 0038



Rozhodnutie Komisie z 21. januára 1988, ktorým sa ustanovujú vzory osvedčení o pôvode pre spermu a embryá čistokrvného plemenného hovädzieho dobytka a údaje, ktoré v týchto osvedčeniach majú byť uvedené (88/124/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 77/504/EHS z 25. júla 1977 o čistokrvnom plemennom hovädzom dobytku [1], naposledy zmenené a doplnené nariadením (EHS) č. 3768/85 [2], najmä na jeho článok 5 a piatu zarážku článku 6 ods. 1, keďže podľa článku 5 smernice 77/504/EHS Komisia v súlade s postupom ustanoveným v článku 8 tejto smernice určí vzor osvedčenia, ktorý sa môže priložiť k sperme a embryám čistokrvného plemenného hovädzieho dobytka pri ich uvádzaní na trh spoločenstva; keďže podľa piatej zarážky článku 6 ods. 1 vyššie uvedenej smernice Komisia v súlade s postupom ustanoveným v článku 8 tejto smernice určí údaje, ktoré majú byť uvedené v osvedčení o pôvode, ktorý sa môže priložiť k sperme a embryám čistokrvného plemenného hovädzieho dobytka pri ich uvádzaní na trh spoločenstva; keďže osvedčenia nie je potrebné vydať, ak sú údaje spomínané v tomto rozhodnutí už uvedené v sprievodnej referenčnej dokumentácii spermy a embryí čistokrvného plemenného hovädzieho dobytka pri ich uvádzaní na trh spoločenstva; keďže vzor osvedčenia o pôvode čistokrvného plemenného hovädzieho dobytka a údaje, ktoré v ňom majú byť uvedené, sú už stanovené v rozhodnutí Komisie 86/404/EHS [3]; keďže údaje o čistokrvnom plemennom hovädzom dobytku by mali byť obsiahnuté v údajoch o sperme a oplodnených vajíčkach; keďže opatrenia ustanovené v tomto rozhodnutí sú v súlade so stanoviskom Stáleho zootechnického výboru, PRIJALA TOTO ROZHODNUTIE: Článok 1 Osvedčenie o pôvode pre spermu čistokrvného plemenného hovädzieho dobytka musí obsahovať tieto údaje: - aktualizované údaje uvedené v článku 1 rozhodnutia 86/404/EHS týkajúce sa býka — darcu, ako aj jeho krvnej skupiny, - informácie umožňujúce identifikáciu spermy, dátum jej odberu a názov/meno a adresu strediska pre odber spermy a príjemcu. Článok 2 1. Osvedčenie o pôvode pre embryá čistokrvného plemenného hovädzieho dobytka musí obsahovať tieto údaje: - aktualizované údaje uvedené v článku 1 rozhodnutia 86/404/EHS týkajúce sa kravy — darkyne a býka — darcu, ako aj ich krvných skupín, - informácie umožňujúce identifikáciu embryí, dátum inseminácie, dátum odberu a názov/meno a adresu strediska pre odber embryí a príjemcu. 2. Ak v jednej pejete je viac ako jedno embryo, musí to byť jasne uvedené, a navyše všetky embryá musia mať rovnaký pôvod. Článok 3 Údaje ustanovené v článku 1 môžu byť uvedené: 1. vo forme osvedčení o pôvode, ktorý zodpovedá vzoru uvedenému v kapitole 1 prílohy 1 a vo forme dokumentu, ktorý zodpovedá vzoru uvedenému v kapitole 2 prílohy I; 2. v sprievodnej dokumentácii spermy. V tomto prípade musia príslušné orgány vyvážajúceho členského štátu potvrdiť, že údaje uvedené v článku 1 sú v tejto dokumentácii obsiahnuté, a to týmto vyhlásením: "Podpísaný potvrdzuje, že tieto dokumenty obsahujú údaje uvedené v článku 1 rozhodnutia Komisie 88/124/EHS." Článok 4 Údaje ustanovené v článku 2 môžu byť uvedené: 1. vo forme osvedčení o pôvode, ktorý zodpovedá vzoru uvedenému v kapitole I prílohy 2 a vo forme dokumentu, ktorý zodpovedá vzoru uvedenému v kapitole 2 prílohy 2; 2. v sprievodnej dokumentácii embryí. V tomto prípade príslušné orgány vyvážajúceho členského štátu musia potvrdiť, že údaje uvedené v článku 2 sú v tejto dokumentácii obsiahnuté, a to týmto vyhlásením: "Podpísaný potvrdzuje, že tieto dokumenty obsahujú údaje uvedené v článku 2 rozhodnutia Komisie 88/124/EHS". Článok 5 Toto rozhodnutie je adresované členským štátom. V Bruseli 21. januára 1988 Za Komisiu Frans Andriessen podpredseda [1] Ú. v. ES L 206, 12.8.1977, s. 8. [2] Ú. v. ES L 362, 31.12.1985, s. 8. [3] Ú. v. ES L 233, 20.8.1986, s. 19. -------------------------------------------------- PRÍLOHA 1 KAPITOLA I VZOR OSVEDČENIA O PÔVODE na účely obchodovania so spermou čistokrvných plemenných býkov v rámci spoločenstva +++++ TIFF +++++ KAPITOLA 2 VZOR DOKUMENTU O SPERME +++++ TIFF +++++ -------------------------------------------------- PRÍLOHA 2 KAPITOLA I VZOR OSVEDČENIA O PÔVODE na ύčely obchodovania s embryani čistokrvného hovädzieho dobytka v rámci spoločenstva +++++ TIFF +++++ +++++ TIFF +++++ KAPITOLA 2 VZOR DOKUMENTU O EMBRYU (EMBRYÁCH) +++++ TIFF +++++ --------------------------------------------------